Document ID: 32001D0400

Kommissionens beslutning
af 17. maj 2001
om ændring af bilaget til beslutning 97/4/EF om midlertidige lister over tredjelandsvirksomheder, hvorfra medlemsstaterne tillader indførsel af fersk fjerkrækød, for så vidt angår Folkerepubblikken Kina
(meddelt under nummer K(2001) 1425)
(EØS-relevant tekst)
(2001/400/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr(1), ændret ved beslutning 2001/4/EF(2), særlig artikel 2, stk. 1, og
ud fra følgende betragtninger:
(1) I Kommissionens beslutning 97/4/EF(3) er der opstillet en midlertidig liste over tredjelandsvirksomheder, hvorfra medlemsstaterne kan indføre fersk fjerkrækød.
(2) I Kommissionens beslutning 94/984/EF af 20. december 1994 om dyresundhedsmæssige betingelser og udstedelse af sundhedscertifikat ved indførsel af fersk fjerkrækød fra visse tredjelande(4), ændret ved beslutning 2000/352/EF(5), er Kina medtaget i bilag I, der indeholder listen over de tredjelande, som må benytte certifikaterne i beslutningens bilag II.
(3) Kina har ved beslutning 94/984/EF fået tilladelse til at benytte model B af sundhedscertifikatet, men kun for Shanghai kommune, undtagen Chongming, og for distrikterne Weifang, Linyi og Qindao i provinsen Shandong.
(4) "State Administration for Entry/Exit Inspection and Quarantine" (CIQ SA) er den myndighed i Kina, der udsteder certifikater i forbindelse med fersk fjerkrækød.
(5) Kina har sendt en liste over virksomheder, der producerer fersk fjerkrækød fra ovennævnte regioner, og for hvilke myndighederne attesterer, at virksomhederne opfylder kravene i EF-bestemmelserne.
(6) Levnedsmiddel- og Veterinærkontoret har foretaget en række inspektioner i henhold til EF-bestemmelserne. Disse inspektioner har vist, at de af Kina foreslåede virksomheder opfylder kravene i de relevante EF-bestemmelser.
(7) Der kan således for Kina opstilles en midlertidig liste over virksomheder, der producerer fersk fjerkrækød, ifølge den procedure, der i beslutning 95/408/EF er fastlagt for visse lande.
(8) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
Teksten i bilaget til denne beslutning indsættes i bilaget til beslutning 97/4/EF.
Artikel 2
Denne beslutning er rettet til medlemsstaterne.
Artikel 3
Denne beslutning anvendes fra den 24. maj 2001.
Udfærdiget i Bruxelles, den 17. maj 2001.

Labels: 3
17
18
6